කොළඹ, ගම්පහ, පුත්තලම යන දිස්ත්‍රික්ක 03 සහ උතුරු පළාතේ දිස්ත්‍රික්ක 05 කට ක්‍රියාත්මක කර තිබූ ඇඳිරි නීතිය අද (24) උදෑසන 6.00ට තාවකාලිකව ඉවත් කෙරුණා.එම දිස්ත්‍රික්ක 08 සඳහා අද (24) දහවල් 12.00ට නැවත ඇඳිරි නීතිය පනවන අතර එය මාර්තු 27 වන සිකුරාදා උදෑසන 6.00 දක්වා ක්‍රියාත්මකයි.ඇඳිරි නීතිය තාවකාලිකව ඉවත් කෙරන කාල සීමාව තුල දිවයිනේ සියලු දිස්ත්‍රික්ක අතර ගමනාගමනය ද සම්පූර්ණයෙන් තහනම් කර තිබෙනවා.සිකුරාදා (27) දහවල් 12.00 සිට යළිත් එම දිස්ත්‍රික්ක 08 සඳහා ඇඳිරි නීතිය බලපැවැත්වෙනු ඇති.දිවයිනේ සෙසු දිස්ත්‍රික්කවලට ඊයේ (23) පස්වරු 2.00 සිට ක්‍රියාත්මක ඇඳිරි නීතිය 26 වන බ්‍රහස්පතින්දා උදෑසන 6.00ට ඉවත්කර යළි එදිනම දහවල් 12.00 සිට නැවත ඇඳිරි නීතිය පනවනු ලබනවා.